萬州 (瓊州府)

萬州是明代的一個州，元代為萬安軍，屬海北海南道。洪武元年十月改為萬州，屬瓊州府。正統四年六月以州治萬安縣省入。領縣一。陵水县『萬州。元萬安軍，屬海北海南道。洪武元年十月改為萬州，屬府。正統四年六月以州治萬安縣省入。北有六連山，龍滾河出焉。東南海中有獨洲山。東有蓮塘巡檢司，後廢。西北距府四百七十里。領縣一。陵水州南。東北有舊縣城，今治本南山守禦千戶所，洪武二十七年置。正統間，遷縣於此。西有小五指山。東濱海，海中有雙女嶼。東北有牛嶺巡檢司。』。《明史》卷四十五　志第二十一/地理六/廣東/瓊州府。清代仍属瓊州府，光緒三十一年降為万县，屬崖州直隸州『萬。衝，繁。州東北三百七十里。萬州舊隸瓊州府，光緒三十一年降為縣，來屬。東：東山。北：六連嶺。東南濱海。海中有獨洲山，其下曰獨洲洋。西北：龍滾河，出縱橫峝，南屈而東，與流馬河合，又東北入樂會，屈東南復入縣北。東別出為蓮塘溪，屈北至樂會，合萬全河。其正渠，東南過連岐嶺入海。又都封水亦出縱橫峝，東南流，歧為四派：曰和樂港，曰港北港，曰石狗澗，曰金仙河，至縣治東北入海。又南，踢容河，出西北鷓鴣山，東南至瘦田村分流，與石龜河合，又東南流入海。有龍滾巡司。鹽場一，曰新安。』。《清史稿》卷七十二　志四十七/地理十九/廣東/崖州直隸州。
註釋

Category:明朝的州
Category:清朝的州